Pietų federalinė apygarda
Pietų federalinė apygarda (rus. Ю́жный федера́льный о́круг) – viena iš Rusijos Federacijos federalinių apygardų esanti Rusijos Federacijos pietvakariuose, įkurta 2000 m. gegužės 13 d. Rusijos prezidento įsakymu. Iš pradžių vadinta Šiaurės Kaukazo federaline apygarda, tačiau tų pačių metų birželio 21 d. pervadinta į Pietų federalinę apygardą. Ji yra Rusijos pietvakariuose, tarp Ukrainos ir Kazachstano. Jos šiaurinėje dalyje yra Ponto-Kaspijos stepės, o pietinė dalis apima Šiaurės Kaukazą. Pagal 2002 m. gyventojų surašymą 589 200 km² ploto apygardoje (3,45 % Rusijos ploto) gyvena 22 907 141 gyventojai (38,9/km²). Didžiausi miestai apygardoje yra Rostovas prie Dono ir Volgogradas, kuriuose yra šiek tiek daugiau nei milijonas gyventojų. Dabartinis prezidento atstovas apygardoje yra Vladimiras Ustinovas, buvęs Rusijos teisingumo ministras. Istoriškas šis regionas Skitijos dalimi. Vėliau čia gyveno chazarai, o Astrachanės miestas greičiausiai pavadintas chazarų karvedžio Ras Tarchano vardu. Didžiausios upės yra Donas, Volgos žemupys ir Kubanė.